wickkiey/tamil-wikipedia-chunked huggingface dataset:
# மாதண்ணாவும் அக்கண்ணாவும்

**மாதண்ணா மற்றும் அக்கண்ணா** (Madanna and Akkanna) 1674 - 1685 காலகட்டத்தில் கோல்கொண்டா சுல்தானகத்தில் முக்கியத்துவம் பெற்ற சகோதரர்கள் ஆவர். அக்டோபர் 1685 இல் தங்கள் வாழ்க்கையின் முடிவில் இவர்கள் கோல்கொண்டா இராச்சிய விவகாரங்களில் ஆதிக்கம் செலுத்தி வந்துள்ளது குறிப்பிடத்தக்கது. ஏனென்றால் இவர்கள் நிர்வாகிகளாக அப்பகுதிகளை ஆட்சி செய்தனர். சுல்தானகத்தின் உயரடுக்கின் பெரும்பகுதி முஸ்லிம்களாக இருந்துள்ளனர் என்பதால் குறிப்பிடத்தக்கது.
# மாதண்ணாவும் அக்கண்ணாவும்

## ஆரம்ப கால வாழ்க்கை

இந்த சகோதரர்கள் அனம்கொண்டாவில் நான்கு சகோதரர்களும் சில சகோதரிகளையும் கொண்ட ஒரு நியோகி தெலுங்கு பிராமணக் குடும்பத்தில் பிறந்துள்ளனர். இவர்களில், டச்சு சமகால ஆதாரங்களின்படி, அக்கண்ணா அவரது தாய்க்கு மிகவும் பிடித்தவராக இருந்துள்ளார். இருப்பினும், மாதண்ணா மிகவும் திறமையானவராக இருந்துள்ளார். இவர்கள் தெலுங்கு அல்லது மராட்டிய பிராமணர்களா என்ற கேள்வி குறித்து வரலாற்று இலக்கியங்களில் சில விவாதங்கள் நடந்துள்ளன. இவர்கள் சூர்யனுடன் சிவன் அல்லது விஷ்ணு ஆகிய இருவரையும் வழிபட்ட ஸ்மார்த பிராமணர்கள் என்று தெரிகிறது. இவர்கள் பத்ராச்சல இராமதாசின் மாமன்கள் ஆவார்கள். அக்கண்ணாவின் சந்ததியினர் அக்கராஜுக்கள் என்றும், மாதண்ணாவின் சந்ததியினர் மாதராஜுக்கள் என்றும் அழைக்கப்பட்டனர். முதலில் அவர்களுக்கு பிங்கிலி என்ற குடும்பப்பெயரும் இருந்துள்ளது.
# மாதண்ணாவும் அக்கண்ணாவும்

## வாழ்க்கை

மாதண்ணா கோல்கொண்டா சுல்தானின் அவையில் எழுத்தராகத் தொடங்கி திறமை, தந்திரத்தாலும் சூழ்ச்சியாலும் உயர்ந்தார். ஒரு கட்டத்தில் பாரசீக வம்சாவளியைச் சேர்ந்த ஒரு பிரபு சையீத் முசாபரின் சேவைக்கு மாதண்ணாவும் அக்கண்ணாவும் சென்றார்கள். சையித் முசாபர் அபுல் ஹசனை (1672-1687) அரியணைக்குக் கொண்டுவந்த சிறிது காலத்திற்குப் பிறகு, அமைச்சரான மாதண்ணாவும் இவரது சகோதரரும் கருவூலத்தின் பொறுப்பை ஏற்றுக் கொண்டனர். பொருளாளராக, மாதண்ணா சுல்தான் இறக்கும் வரை பெயரளவிற்கு சுல்தானாக இருந்ததைத் தவிர மற்ற எல்லாவற்றிலும் அவரது சகோதரர் அக்கண்ணா மற்றும் அவரது மருமகன் இருஸ்தம் ராவ் ஆகியோரின் உதவியுடன் மேலும் மேலும் சக்திவாய்ந்தவராக ஆனார். அக்கண்ணா முக்கியத்துவம் வாய்ந்தவர் அல்ல என்றாலும் இராணுவத்தின் தளபதியாக நியமிக்கப்பட்டார். இராணுவ நடவடிக்கைக்காக இல்லாமல் போர் நடப்பதை தடுப்பதற்காக நியமிக்கப்பட்டார்.
# மாதண்ணாவும் அக்கண்ணாவும்

## வாழ்க்கை

### நிர்வாகம்

மாதண்ணாவின் மிக முக்கியமான கொள்கைகள் முகலாயப் பேரரசரைத் தடுத்து வரி அல்லது வருவாய் வசூலை சீர்திருத்துவதாகும். 1677 இல் சிவாஜி மற்றும் பிஜப்பூர் சுல்தானகத்தில் உள்ள சிலருடன் கூட்டணி வைத்து தோல்வியடைந்த பின்னர், தக்கான சுல்தான்களை அடிபணியச் செய்ய விரும்பிய முகலாய பேரரசர் அவுரங்கசீப்பைத் தடுத்து நிறுத்துவதற்கு மாதண்ணா பயன்படுத்திய முறை அவருக்கு கப்பம் செலுத்துவதாகும். நவீன சொற்களில் இந்த கொள்கையை 'திருப்திபடுத்துவது' என்று அழைப்போம். முகலாயப் பேரரசருக்கு மகத்தான பாராட்டு செலுத்தும் பொருட்டு, மாதண்ணா வருவாய் முறையைச் சீர்திருத்தினார். சுருக்கமாக, வசூல் சங்கிலியில் இடைத்தரகர்களிடம் முடிந்தவரை குறைவாக பணம் செல்வதையும், விவசாயிகள், கைவினைஞர்கள் மற்றும் வர்த்தகர்களிடமிருந்து சேகரிக்கப்பட்ட வருவாய் நேரடியாக மாநிலத்திற்கு வருவதையும் உறுதி செய்தார்.
# மாதண்ணாவும் அக்கண்ணாவும்

## இறப்பு

ஒரு நாள் இரவு தங்கள் அரண்மனையில் சகோதரர்கள் இருவரது தலைகளும் துண்டிக்கப்பட்டு 1685 அக்டோபரில் ஐதராபாத்தின் இளவரசர் ஷா ஆலமிற்கு அனுப்பப்பட்டது. இவர்களது மரணம் மிகவும் சூழ்ச்சிகளாலும் மர்மங்களாலும் சூழப்பட்டுள்ளது,.  
இவர்கள் இறந்து இரண்டு ஆண்டுகளுக்குள், சுல்தானகம் இறுதியாக முகலாயர்களின் கட்டுப்பாட்டுக்குள் வந்தது. பதினெட்டாம் நூற்றாண்டில், வரலாற்று ஆசிரியர் மெக்கன்சி தொகுப்பில் காணப்படும் உள்ளூர் வரலாறுகளைக் கொண்டு மக்களால் அவர்களின் ஆட்சி ஒரு பொற்காலம் என்று நினைவு கூறப்பட்டது. இன்றைய தெலங்கானாவில் சகோதரர்கள் நிர்வாகிகளாகவும் தியாகிகளாகவும் நினைவு கூரப்படுகிறார்கள்.
# மாதண்ணாவும் அக்கண்ணாவும்

## கோயில்

ஐதராபாத்தில் உள்ள அக்கண்ணா மாதண்ணா கோயில், மற்றும் கோல்கொண்டா கோட்டையில் உள்ள இவர்களின் அலுவலகங்களாக குறிக்கப்பட்ட இடிபாடுகள் இவர்களை அரசியல்வாதிகளாவும் மத பயனாளிகளாகவும் நினைவூட்டுகின்றன.
# அசிகர் கோட்டை

இந்தியாவின் அரியானா மாநிலத்தின் ஹான்சி நகரத்தில் *அம்டி ஏரியின்* கிழக்குக் கரையில் **ஹான்சி கோட்டை** என்று அழைக்கப்படும் **அசிகர் கோட்டை** அமைந்துள்ளது**.** இது தில்லியிலிருந்து தேசிய நெடுஞ்சாலை எண் 9ல் சுமார் 135 கி.மீ. தொலைவில் உள்ளது. இது பிருத்விராஜ் சவுகானின் கோட்டை அல்லது *பிருத்வி ராஜ் சவுகான் கா கிலா* என்றும் அழைக்கப்படுகிறது. மேலும் இது இந்தியத் தொல்லியல் ஆய்வகத்தால் பாதுகாக்கப்பட்ட நினைவுச்சின்னமாக அறிவிக்கப்பட்டுள்ளது.  
30 ஏக்கர் பரப்பளவில், அதன் பிரதான நாட்களில் அதைச் சுற்றியுள்ள பகுதியில் 80 கோட்டைகளுடன் கட்டுப்பாட்டில் இருந்த இந்தக் கோட்டை பேரரசர் ஹர்ஷவர்தன வம்சத்தால் கட்டப்பட்டிருக்கலாம். பின்னர், இது தோமர்கள், சவுகான்கள், டெல்லி சுல்தானகம், மராத்தியப் பேரரசு, ஜாட் சீக்கியர்கள், சுதந்திர ஐரோப்பியர்கள் மற்றும் பிரித்தானிய இந்தியப் பேரரசு ஆகியோரின் கைகளுக்கும் சென்றது.
# அசிகர் கோட்டை

## சொற்பிறப்பு

பண்டைய காலங்களிலில் இந்து ஆட்சியாளர்களின் வாள் தயாரிக்கும் மையமாக இருந்ததால், *ஆசி* (வாள்) மற்றும் *கர்* (கோட்டை) ஆகியவற்றிலிருந்து வாள்களின் கோட்டை அசிகர் என்றானது.  
ஆசிதுர்கா, ஆசிகர், ஆசிகா, ஏ-சிகா, அன்சி, ஹன்சி போன்ற பல்வேறு நிகழ்வுகளில் கோட்டைக்கு பல பெயர்கள் பயன்படுத்தப்படுகின்றன. மேலும் உள்ளூர் வாய்வழி மரபுகள் இந்த பெயர்களை *அசா ஜாட்டில்* இருந்து பெறுகின்றன.
# அசிகர் கோட்டை

## வரலாறு

### பழமைத்தன்மை

ஹான்சி கோட்டை அல்லது ஆசிகர் கோட்டை நீண்ட கால வரலாற்றைக் கொண்டுள்ளது. கோட்டைக் கட்டப்பட்ட மேட்டில் குடியேற்றங்களின் நீண்ட வரலாறு இருந்ததைக் கி.மு. காலத்தைச் சேர்ந்த பண்டைய நாணயங்களின் அகழ்வாராய்ச்சி காட்டுகிறது.  
அசல் கோட்டை புகழ்பெற்ற பேரரசர் ஹர்ஷவர்தனா அல்லது அவரது தாத்தா பேரரசர் புஷ்யபூதி வம்சத்தின் (வர்தனா) பிரபாகரவர்தனாவால் கட்டப்பட்டது என்று நம்பப்படுகிறது.  
பிப்ரவரி 1982 இல், குப்தப் பேரரசு காலம் (பொ.ச 319 முதல் 605 வரை) மற்றும் 7 -8-ஆம் நூற்றாண்டுகளைச் சேர்ந்த சிலைகள் உட்பட சமண வெண்கலங்களைக் கொண்ட பெரிய பதுக்கல்கள் (பேரரசர் ஹர்ஷவர்தனாவின் புஷ்யபூதி வம்சத்தைச் சேர்ந்த காலம், பொ.ச. 500 முதல் 647 வரை) கண்டுபிடிக்கப்பட்டது. (பொ.ச. - பொதுவான சகாப்தம்)
# அசிகர் கோட்டை

## வரலாறு

### தோமர் ஆட்சி

பிரித்தானிய நூலகத்தின்படி, அசிகர் கோட்டை டெல்லியின் தோமர் மன்னரான தோமரா வம்சத்தைச் சேர்ந்த அனங்க்பாலா தோமரால் நிறுவப்பட்டதாக நம்பப்படுகிறது. பல (மூன்று) தோமரா மன்னர்கள் "அனங்கபாலா" என்ற பெயரைப் பகிர்ந்து கொண்டதாகத் தெரிகிறது. பொ.ச. 1000, அசிகர், ஹரியானா மற்றும் டெல்லி ஆகியவை தோமரா வம்சத்தின் பேரரசர்களின் கட்டுப்பாட்டில் இருந்தன. 1014 இல் கஜினி முகமது, தானேசர் மற்றும் ஹான்சியைத் தாக்கியபோது, இந்து கோவில்களை பெருமளவில் அழித்தார். மீண்டும் 1025 இல் சோமநாதர் கோயிலையும், ஜாட் மக்களையும் தாக்கினார். பொ.ச. 1037 இல் ஹான்ஸியைத் தாக்க முகமது கஜினி தனது மகனை அனுப்பியிருந்தார். அவர் ஹான்சியின் வாள்வீரர்களைத் தாக்கி இந்து பெண்களை அடிமைத்தனத்திற்கு அழைத்துச் சென்றார். பின்னர் அவர்கள் காசுனி<nowiki/>யில் விற்கப்பட்டனர். 1041 ஆம் ஆண்டில் தனது தந்தையைக் கொலை செய்ததற்கு பழிவாங்குவதற்காக, முகமது கஜினியின் மருமகன் மவ்தூத் (கி.பி. 1041-50) அவரது மாமா முகமது கஜினியிடமிருந்து அரியணையைக் கைப்பற்றினார். 11 ஆம் நூற்றாண்டில் டெல்லியில் இருந்து இந்த பகுதியை ஆட்சி செய்த தோமர் வம்சத்தின் மஹிபால் தோமர், மவ்தூத்திடமிருந்து ஹான்சி மற்றும் தானேசர் பகுதிகளை மீண்டும் கைப்பற்றினார். மேலும் டெல்லியில் மஹிபால்பூரிலிருந்து கண்டுபிடிக்கப்பட்ட துண்டு துண்டான தோமரா கல்வெட்டுகளின் அடிப்படையில் மஹிபாலா, மஹிபாலபுராவில் (இப்போது மகிபல்பூர்) ஒரு புதிய தலைநகரை நிறுவினார் என்று கோட்பாடு உள்ளது.
# மாண்டு, மத்தியப் பிரதேசம்

**மாண்டு** (Mandu) அல்லது மாண்டவ்காட் என்பது தார் மாவட்டத்தின் இன்றைய மாண்டவ் பகுதியில் உள்ள ஒரு பழங்கால நகரமாகும். இது இந்தியாவின் மேற்கு மத்தியப் பிரதேசத்தின் மால்வா பகுதியில் தார் நகரிலிருந்து 35 கி.மீ தொலைவில் அமைந்துள்ளது. 11 ஆம் நூற்றாண்டில், மார்டு தரங்காகத் அல்லது தரங்கா இராச்சியத்தின் துணைப் பிரிவாக இருந்துள்ளது. இந்தோரிலிருந்து சுமார் 100 கி.மீ (62 மைல்) தொலைவில் உள்ள பாறைகள் நிறைந்த இந்த கோட்டை நகரம் அதன் கட்டிடக்கலைக்காக கொண்டாடப்படுகிறது.
# மாண்டு, மத்தியப் பிரதேசம்

## வரலாறு

தலன்பூரில் இருந்து கண்டுபிடிக்கப்பட்ட ஒரு கல்வெட்டு (மாண்டுவிலிருந்து சுமார் 100 கி.மீ) சந்திர சிம்மன் என்ற வணிகர் மண்டப துர்காவில் அமைந்துள்ள பார்சுவநாதர் கோவிலில் சிலையை நிறுவியதாகக் கூறுகிறது. "துர்க்" என்பதற்கு "கோட்டை" என்று பொருள், "மண்டு" என்ற வார்த்தை "மண்டபம்", "மண்டபம், கோயில்" ஆகியவற்றின் பிரகிருத நீட்சியாகும். கல்வெட்டு 612 விக்ரம் நாட்காடி (பொ.ச. 555) தேதியிடப்பட்டடுள்ளது. இது 6 ஆம் நூற்றாண்டில் மண்டு ஒரு செழிப்பான நகரமாக இருந்தது என்பதைக் குறிக்கிறது.  
10 மற்றும் 11 ஆம் நூற்றாண்டுகளில் பரமார்களின் கீழ் மாண்டு முக்கியத்துவம் பெற்றது. 633 மீட்டர் (2,079 அடி) உயரத்தில் அமைந்துள்ள மாண்டு நகரம், விந்திய மலைத்தொடரில் 13 கி.மீ (8.1 மைல்) வரை நீண்டுள்ளது. அதே நேரத்தில் வடக்கே மால்வாவின் பீடபூமியையும் தெற்கே நருமதை நதியின் பள்ளத்தாக்கையும் கண்டும் காணாதுள்ளது. இது கோட்டை தலைநகராக பரமராக்களுக்கு இயற்கை அரணாக செயல்பட்டுள்ளது. "மண்டப-துர்கா" என, இரண்டாம் ஜெயவர்மன் தொடங்கி பரமரா மன்னர்களின் கல்வெட்டுகளில் மாண்டுவை அரச குடியிருப்பு என்று குறிப்பிடப்பட்டுள்ளது. ஜெயவர்மன் அல்லது அவரது முன்னோடி ஜெய்துகி அண்டை இராச்சியங்களின் தாக்குதல்களால் பாரம்பரிய பரமாரா தலைநகர் தாராவிலிருந்து மாண்டுவுக்கு மாறியிருக்கலாம். தில்லியின் சுல்தான் நசீர்-உத்-தினின் தளபதியான பல்பான் இந்த சமயத்தில் பரமாரா பிரதேசத்தின் வடக்கு எல்லையை அடைந்தார். அதே நேரத்தில், பரமாரர்கள் தியோகிரியின் யாதவ மன்னர் கிருஷ்ணர் மற்றும் குஜராத்தின் வாகேலா மன்னர் விசலதேவா ஆகியோரிடமிருந்தும் தாக்குதல்களை எதிர்கொண்டனர். சமவெளிகளில் அமைந்துள்ள தாராவுடன் ஒப்பிடும்போது, மாண்டுவின் மலைப்பாங்கான பகுதி ஒரு சிறந்த தற்காப்பு நிலையை வழங்கியிருக்கும்.  
1305 ஆம் ஆண்டில் , தில்லியின் முஸ்லீம் சுல்தான் அலாவுதீன் கில்சி, பரமாரா பிரதேசமான மால்வாவைக் கைப்பற்றினார். மால்வாவின் புதிதாக நியமிக்கப்பட்ட ஆளுநரான அய்ன் அல்-முல்க் முல்தானி, பரமாரா மன்னர் மகாலகதேவனை மாண்டுவிலிருந்து வெளியேற்றவும், அந்த இடத்தை "துரோகத்தின் வாசனையிலிருந்து" தூய்மைப்படுத்தவும் அனுப்பப்பட்டார். ஒரு உளவாளியின் உதவியுடன், முல்தானியின் படைகள் கோட்டைக்குள் ரகசியமாக நுழைய ஒரு வழியைக் கண்டுபிடித்தன. 1305 நவம்பர் 24 அன்று தப்பி ஓட முயன்றபோது மகாலகதேவன் கொல்லப்பட்டார்.
# மாண்டு, மத்தியப் பிரதேசம்

## குரி வம்சம்

1401 இல் தைமூர் தில்லியைக் கைப்பற்றியபோது, மால்வாவின் ஆளுநரான ஆப்கானிய திலாவர் கான் தனக்குச் சொந்தமான ஒரு சிறிய இராச்சியத்தை அமைத்து குரி வம்சம் நிறுவினார், அவரது மகன், கோசன் ஷாவிடமிருந்து தலைநகரை தாரிலிருந்து மாண்டுவுக்கு மாற்றி அதன் மிகப் பெரிய மகிமைக்கு உயர்த்தினார். அவரது மகனும், குரி வம்சத்தின் மூன்றாவது மற்றும் கடைசி ஆட்சியாளருமான முகமது, இராணுவவாத முகமது கில்சியால் கொல்லப்படும் வரை ஓராண்டு மட்டுமே ஆட்சி செய்தார்.
# மாண்டு, மத்தியப் பிரதேசம்

## கில்சி வம்சம்

முகமது கில்சி மால்வாவின் கில்சி வம்சத்தை (1436-1531) நிறுவி அடுத்த 33 ஆண்டுகளுக்கு ஆட்சி செய்தார். இருப்பினும், அவரது ஆட்சியின் கீழ் தான் மால்வா சுல்தானகம் அதன் மிக உயர்ந்த உயரத்தை எட்டியது. அவருக்குப் பிறகு அவரது மகன் கியாஸ்-உத்-தின் 1469 இல் அடுத்த 31 ஆண்டுகள் ஆட்சி செய்தார். அவர் ஒரு பெரிய அந்தப்புரம் ஒன்று வைத்திருந்தார். ஆயிரக்கணக்கான பெண்களை தங்க வைப்பதற்காக ஜகாஸ் மகால் என்பதைக் கட்டினார். கியாஸ்-உத்-தினின் 80 ஆவது வயதில், அவரது மகன் நசீர்-உத்-தின் கொன்றார்.
# கான்ட்ரி-நீவா

இந்தியாவில் இராயலசீமாவில் உள்ள **கான்ட்ரி-நீவா சுசாலா சரவந்தி திட்டம்** (Handri-Neeva Sujala Sravanthi project) தான் மிக நீளமான நீர் கால்வாய் திட்டமாகும். சிரிசைலம் நீர்த்தேக்கத்திலிருந்து வெள்ள நீரைக் கொண்டு வந்து பாசன வசதி மற்றும் குடிநீர் விநியோகத்தை வழங்குவதற்காக இந்த திட்டம் கொண்டு வரப்பட்டது. முதல் கட்டமாக மல்யாலாவில் தொடங்கி, இராயலசீமாவின் நான்கு மாவட்டங்களில் ஆறு லட்சம் ஏக்கருக்கு நீப்பாசனம் செய்யப்பட்டது, இரண்டாம் கட்டமாக சித்தூர் மாவட்டத்திற்கு நீர்ப்பாசன வசதி மற்றும் குடிநீர் வசதி செய்ய திட்டமிடப்பட்டிருந்து. இந்த கால்வாயானது, கான்ட்ரி நதி, பென்னா நதி, சித்ராவதி நதி, பாபக்னி நதி, மாண்டவ்யா நதி, பகுடா நதி, செயேரு நதி, கர்கேயா நதி, வேதாவதி நதி, பாலார் நதி மற்றும் இராயலசீமா வட்டாரத்திற்குப்பட்ட பல நதிகளை இணைக்கிறது. இக்கால்வாய் கர்னூல், அனந்தபூர், கடப்பா மற்றும் சித்தூர் மாவட்டங்களிலும் பரவி காணப்படுகிறது. இருப்பினும் இத்திட்டம் வடிவமைக்கப்பட்டு இறுதி செய்யப்பட்டது என்.டி.ராமராவ் அரசாங்கத்தின் போது தான். 2004 ஆம் ஆண்டில் ஒய்.எஸ்.ராஜசேகர ரெட்டி அவர்களின் ஆட்சிக் காலத்தில் நிதி ஒதுக்கீடு செய்யப்பட்டது.  
இத்திட்டத்தின் முதல் கட்ட கட்டுமானப் பணிகள் 2016 ஆம் ஆண்டு வரை நடைபெற்றது. கிருஷ்ணா நதியிலிருந்து வரும் உபரி நீரைப் பயன்படுத்த இந்த திட்டம் ஆரம்பிக்கப்பட்டது.;
# கீதபிரியா

**கீதபிரியா** (Geethapriya) என்கிற புனைபெயரில் அழைக்கப்படும், லட்சுமண் ராவ் மொகிட்டி ( ஜூன் 15, 1932 - ஜனவரி17, 2016 ), ஓர் இந்தியத் திரைப்பட இயக்குநரும், கன்னடத் திரையுலகின் பாடலாசிரியரும் ஆவார். இவர் 40 படங்களை இயக்கியுள்ளார். மேலும், கன்னடத் திரைப்படங்களில் 250-இற்கும் மேற்பட்ட பாடல்களை எழுதியுள்ளார். 1992-93 ஆம் ஆண்டில், கன்னடத் திரையுலகில் இயக்குநராகப் பங்களித்ததற்காக இவருக்கு புட்டண்ணா கனகல் விருது வழங்கப்பட்டது.
# கீதபிரியா

## தொடக்க வாழ்க்கை

கீதபிரியா 1931 ஆம் ஆண்டில் இலட்சுமன் இராவ் மொகித்தியாக, ராமராவ் மொகித்தி, இலட்சுமிபாய் ஆகியோருக்கு மகனாகப் பிறந்தார். இவரின் தந்தை *மைசூர் லான்சர்ஸ்* என்று அழைக்கப்படும் மைசூர் மாநில துருப்புக்களின் குதிரைப்படை படைப்பிரிவில் பணியாற்றினார். இது பெங்களூரில் நிறுத்தப்பட்டிருந்தது. இவரது தாய்மொழி மராத்தி என்றாலும், இவர் எப்போதும் கன்னட மொழியில் ஆர்வம் கொண்டிருந்தார், கன்னட-நடுத்தரப் பள்ளியில் அனுமதிக்கப்பட்டார். கவிஞர் பி.டி. நரசிம்மச்சார் கீதபிரியாவின் குடும்பம் இருக்கும் அதே பகுதியில் வசித்து வந்தார். அதனால், இவர், கீதபிரியாவின் வாழ்க்கையில் பெரும் தாக்கத்தை ஏற்படுத்தினார். மேலும், சிவராம காரந்த், மாஸ்தி வெங்கடேச ஐயங்கார், டி. ஆர். சுப்பா ராவ் மற்றும் ஏ. என். கிருஷ்ணராவ் ஆகியோரின் படைப்புகளும் இவருக்குப் பெரும் தாக்கத்தை ஏற்படுத்தியது. இவர் தனது இடைநிலைப்பள்ளியில் பயிலும் போது, தன் கைப்பட எழுதிய கவிதைகள், சிறுகதைகளை, தாயிநாடு, ராமராஜ்யா போன்ற பத்திரிகைகளுக்கு அனுப்பினார்.  
சி.ஏ. இடைநிலைப் படிப்பு முடிந்ததைத் தொடர்ந்து, கீதபிரியா சிறிய எழுத்துப் பணிகளை மேற்கொண்டார். பின்னர் பெங்களூரில் உள்ள *கப்பன் பார்க்* உணவகத்தில் எழுத்தராகப் பணியாற்றினார். அங்கு இவருக்கு மாத சம்பளம் 35 ரூபாய் ஆகும். நாடக சங்கத்தில் அறிமுகமாயிருந்த இவர், இசை இயக்குநர் விஜய பாஸ்கர், திரைப்பட இயக்குநர் எம்.பி. சிங் ஆகியோரை நண்பர்களாகக் கொண்டிருந்தார். மாதம் 40 ரூபாய் தருவதாக வாக்குறுதி அளித்த தன் நண்பர் பாஸ்கரின் மூலமாக, 1954 இல், கீதபிரியா ஒரு பாடலாசிரியராக திரைப்படங்களில் நுழைந்தார்.
# கீதபிரியா

## இறப்பு

கீதபிரியா தனது வாழ்க்கையின் கடைசி சில ஆண்டுகளில் பல்வேறு உடல்நலப் பிரச்சினைகளால் அவதிப்பட்டார். பல்வேறு உடல்நலச் சிக்கல்களின் காரணத்தால், 2016 சனவரி 17 அன்று மாரடைப்பு ஏற்பட்டு இறந்தார்.
# கீதபிரியா

## தொழில்

### பாடலாசிரியராக

கீதபிரியா, 1954 ஆம் ஆண்டில் பாடலாசிரியராக தனது வாழ்க்கையைத் தொடங்கினார். *ஸ்ரீ ராம பூஜை* படத்திற்காக ஒரு பாடலை எழுதினார். பின்னர் இவர் சென்னைக்குச் சென்றார். ஒய். வி. ராவ் உடன் *பாக்ய சக்ரா* (1956) படத்திற்காக வசனங்களையும் பாடல்களையும் எழுதிப் பணியாற்றினார். *ஸ்ரீ ராமாஞ்சநேய யுத்தா* (1963) திரைப்படத்தில், கீதபிரியா எழுதிய "ஜகதீசனடுவா ஜாகவே நாடகரங்கா " என்ற பாடலும், அதைத் தொடர்ந்த பதினொரு பாடல்களும் பெரும் வெற்றியைப் பெற்றது. இதைத் தொடர்ந்து "ஆதுதிருவ மொடகலே" என்ற பாடலை, *பெட்டாடா ஹுலி* (1965) திரைப்படத்திற்காகவும், மற்றும் *ஒன்டே பல்லியா ஹூகலு* (1967) படத்திற்காக , "நீனெல்லி நடேவ் தூரா" பாடலை எழுதியுள்ளார். கன்னடத் திரைப்படத்திற்காக முகமது ரபி பாடிய ஒரே பாடல் "நீனெல்லி நடேவ் தூரா" ஆகும்.
# கீதபிரியா

## தொழில்

### இயக்குநராக

கீதபிரியா தனது முதல் படமான *மன்னினா மகா* வை, 1968 இல் இயக்கியுள்ளார். அதில் ராஜ்குமார் மற்றும் கல்பனா ஆகியோர் முக்கியக் கதாபாத்திரங்களில் நடித்துள்ளனர். இதற்கு, கன்னடத்தில் சிறந்த திரைப்படத்திற்கான தேசியத் திரைப்பட விருது வழங்கப்பட்டது. மேலும் சிறந்த திரைக்கதைக்கான கர்நாடக மாநில திரைப்பட விருதை வென்றது. இத்திரைப்படம் பெங்களூரின் கபாலி மற்றும் பாரத் திரையரங்குகளில் நூறு நாள்கள் ஓடியது.  
*யாவா ஜன்மதா மைத்ரி*, (1972), *பெலுவலடா மாடிலல்லி* (1975), *பெசுஜ்* (1976), *ஹோம்பிசிலு* (1978), *புதானி முகவர் 123* (1979), *மௌன கீதே* (1985) போன்ற வெற்றிகரமான படங்களை இயக்கியுள்ளார். தனது தொழில் வாழ்க்கையில் 40 திரைப்படங்களை இயக்கிய இவர், இயக்கம் குறித்த நிபுணத்துவத்திற்காகப் புட்டண்ணா கனகல் விருது பெற்றார் .
- 2012 - சந்தேஷா விருது
# கிரண் நகார்கர்

**கிரண் நகார்கர்** (Kiran Nagarkar) (2 ஏப்ரல் 1942 - 5 செப்டம்பர் 2019) ஒரு இந்திய புதின எழுத்தாளரும், நாடக ஆசிரியரும் மற்றும் திரைக்கதை எழுத்தாளரும் ஆவார். இந்திய ஊடகங்களில் புகழ்பெற்ற நாடக மற்றும் திரைப்பட விமர்சகருமான நாகர்கர் காலனித்துவத்திற்கு பிந்தைய இந்தியாவின் மிக முக்கியமான எழுத்தாளர்களில் ஒருவர் ஆவார்.  
இவரது குறிப்பிடத்தக்க படைப்புகள் சாத் சக்கம் ட்ரெச்சாலிஸ் (1974), ராவண் மற்றும் எட்டி (1994) ஆகியவை ஆகும். குக்கோல்ட் (1997) என்ற இவரது நூல் 2001 ஆம் ஆண்டிற்கான ஆங்கிலத்திற்கான சாகித்ய அகாதெமி விருதினைப் பெற்றுள்ளது. இவரது ஆங்கிலப் புதினங்கள் ஜெர்மன் மொழியிலும் மொழிபெயர்க்கப்பட்டுள்ளன. 2012 ஆம் ஆண்டு செருமனியின் கூட்டாட்சிக் குடியரசு தகுதிமிகு தர மனிதருக்கான விருதினை வழங்கியது.
# கிரண் நகார்கர்

## தனிப்பட்ட வாழ்க்கை

நகார்கர் ஏப்ரல் 2, 1942 அன்று பம்பாயில் ஒரு நடுத்தர வர்க்க மராத்தியக் குடும்பத்தில் பிறந்தார். சுலோச்சனா மற்றும் கமல்காந்த் நாகர்கரின் இரு மகன்களில் இவர் இளையவர் ஆவார். அவரது தாத்தா, பி.பி.நாகர்கர், ஒரு பிரம்ம சமாஜத்தைச் சார்ந்தவராக இருந்தார். மேலும் 1893 ஆம் ஆண்டில் சிகாகோவில் நடந்த உலக சமயங்களின் நாடாளுமன்றத்தில் கலந்து கொண்டார். புனேவில் உள்ள பெர்குசன் கல்லூரி மற்றும் மும்பையில் உள்ள SIES கல்லூரியில் படித்தார் . 1964 இல் இளங்கலைப் பட்டமும், 1967 இல் ஆங்கில இலக்கியத்தில் முதுகலைப் பட்டமும் பெற்றார். அதன்பிறகு, விளம்பர நகல் எழுத்தாளராக 15 ஆண்டுகள் பணியாற்றினார்.  
தொழிலதிபர் ஆனந்த் மேத்தாவின் சகோதரியான துளசி வட்சலை அவர் திருமணம் செய்து கொண்டார். விநாயக சதுர்த்தி திருவிழா கொண்டாட்டத்தின் போது நண்பர் ஒருவருடன் இருக்கும் போது மூளை ரத்தக்கசிவு ஏற்பட்டதால், நாகர்கர், 2019 ஆம் ஆண்டு செப்டம்பர் 2 ஆம் நாள் மருத்துவமனையில் அனுமதிக்கப்பட்டார். இவர் இரண்டு நாட்கள் கோமாவில் இருந்தார். 2019 ஆம் ஆண்டு செப்டம்பர் 5 அன்று இறந்தார்.
# கிரண் நகார்கர்

## புதினங்கள்

நகார்கர் இந்திய எழுத்தாளர்களிடையே ஒரே நேரத்தில் ஒன்றுக்கு மேற்பட்ட மொழிகளில் புதினங்கள் எழுதியமைக்காக பாராட்டப்பட்ட எழுத்தாளர் ஆவார். இவருடைய முதல் புதினமான , *சாட் சக்கம் ட்ரெச்சாலிஸ்* 1974 ஆம் ஆண்டு மராத்திய மொழியில் எழுதப்பட்டது. இநதப் புதினம், 1980 ஆம் ஆண்டில் சுபா ஸ்லீ என்பவரால் ஆங்கிலத்தில் மொழிபெயர்ப்பு செய்யப்பட்டு, 1995 ஆம் ஆண்டில் *செவன் சிக்சஸ் ஆர் ஃபார்ட்டி திரீ* என்ற பெயரில் பதிப்பிக்கப்பட்டது. இந்த நாவல் மராத்தி இலக்கியத்தில் மிகவும் குறிப்பிடத்தக்க ஒன்றாக கருதப்படுகிறது. இவருடைய புதினமான *இராவண் அண்ட் எட்டி*, மராத்திய மொழியில் தொடங்கபப்பட்டு ஆங்கிலத்தில் முடிக்கப்பட்டது. ஆங்கிலப் புதினமானது 1994 ஆம் ஆண்டு வரை பதிப்பிக்கப்படாமல் இருந்தது.
*இராவண் அண்ட் எட்டி* தொடங்கி நகார்கரின் அனைத்துப் புதினங்களும் ஆங்கிலத்தில் எழுதப்பட்டன. இவருடைய அனைத்துப் புதினங்களும் இடாய்ச்சு மொழியில் மொழிபெயர்க்கப்பட்டன.  
இவருடைய மூன்றாவது புதினமான, *குக்கோல்ட்* அகநிலை உணர்வு பெற்ற மீராபாயின் கணவர் போஜ் ராஜ் பற்றிய புதினம் 1997 ஆம் ஆண்டில் வெளியிடப்பட்டது. இந்தப் புதினம் 2001 ஆம் ஆண்டு விருது சாகித்ய அகாதமி விருதினை வென்றது.
# தோசி மலை

**தோசி மலை** என்பது அழிந்து வரும் எரிமலையாகும். இது ஆரவல்லி மலைத்தொடரின் வடமேற்கு முனையில் தனியாக நிற்பதில் ஒரு பகுதியாகும். இதன் உயரம் சுற்றியுள்ள நிலத்திலிருந்து சுமார் 345 முதல் 470 மீட்டர் வரையிலும், கடல் மட்டத்திலிருந்து 740 மீட்டர் வரையிலும் வேறுபடுகிறது. இதற்கு மேலே கோயில், குளம், கோட்டை மற்றும் குகைகள் உள்ளன. ஆரவல்லி வீச்சு என்பது ஒரு பிரிகேம்ப்ரியன் மலானி என்ற பற்றவைக்கப்பட்ட பாறைகளின் தொகுப்பாகும். அவை 732 மா பிபி (தற்போதுலிருந்து மில்லியன் ஆண்டுகளுக்கு முன்பு) தேதியிடப்பட்டுள்ளன.  
இந்த மலையில் ஒரு முழுமையான எரிமலைக் குன்றின் அனைத்து இயற்பியல் அம்சங்களும் உள்ளன. இது தனித்துவமான எரிமலைப் பள்ளம், இன்னும் அதன் மீது எரிமலைக் குழம்பு படுத்து, மேலே இருந்து ஒரு சரியான கூம்பு காட்சியைக் கொடுக்கும்.  
<sup data-ve-ignore="true">&#x5B; *<span title="This claim needs references to reliable sources. (October 2017)">மேற்கோள் தேவை</span>* &#x5D;</sup>  
அத்துடன் அரியானா மிகப் பண்டைய வேத மத தளங்களில் ஒன்றாக இருக்கிறது.  
<sup data-ve-ignore="true">&#x5B; *<span title="This claim needs references to reliable sources. (May 2019)">மேற்கோள் தேவை</span>* &#x5D;</sup>
# தோசி மலை

## இருப்பிடம்

தோசி மலை இந்திய மாநிலங்களான அரியானா மற்றும் ராஜஸ்தானின் எல்லையில் அமைந்துள்ளது. இதில் தெற்கே அரியானா பகுதி மகேந்திரகர் மாவட்டத்தில் அமைந்துள்ளது. சிங்கனா சாலையில் உள்ள நர்னாலில் இருந்து 5 கிலோமீட்டர் (3.1 மைல்) வடக்கே ராஜஸ்தான் பகுதி சுன்சுனூ மாவட்டத்தில் உள்ளது.  
தரை மட்டம் சுமார் கடல் மட்டத்திலிருந்து , மலையடிவாரம் தரை மட்டத்திலிருந்து 900 அடி உயரத்தில் உள்ளது.
# தோசி மலை

## நிர்வாகம்

இந்த மலை தற்போது ராஜஸ்தான் மாநிலத்தின் சுன்சுனூ மாவட்டத்தில் உள்ள தோசி மற்றும் ஹரியானா மாநிலத்தின் மகேந்திரகர் மாவட்டத்தில் தானா மற்றும் குல்தாஜ்பூர் என்ற மூன்று கிராம பஞ்சாயத்துகளின் நிர்வாகத்தின் கீழ் வருகிறது. ஜூலை-ஆகஸ்ட் மாதங்களில் மழைக்காலங்களில் செயல்படும் மூன்று நீர்வீழ்ச்சிகளில் இந்த கிராமங்கள் அமைந்துள்ளன. *மகாபாரத* காவியத்தில் இந்த நீர்வீழ்ச்சிகள் குறிப்பிடப்பட்டுள்ளன. ஒவ்வொரு கிராமத்திலும் கிராமவாசிகள் மற்றும் விலங்குகளுக்கான ஒரு பழங்கால நீர் தேக்கமும் உள்ளது.
<sup data-ve-ignore="true">&#x5B; *<span title="This claim needs references to reliable sources. (October 2017)">மேற்கோள் தேவை</span>* &#x5D;</sup>
# தோசி மலை

## கோட்டை

தோசி மலையில் சுமார் 500 ஆண்டுகளுக்கு முன்பு ஹெமு<nowiki/>வால் கட்டப்பட்ட கோட்டையின் எச்சங்கள் உள்ளன. 25 அடி (7.6 மீ) உயரமும் 40 அடி (12 மீ) அகலமும் செங்குத்தான சரிவுகளிலும் எரிமலையின் மேற்புறத்திலும் அடர்த்தியான சுவர்கள் உள்ளன. இடைக்காலத்தில் முஸ்லிம் படையெடுப்பாளர்கள் அடிக்கடி நடத்தும் தாக்குதல்களில் இருந்து மலையில் உள்ள பாரம்பரியத்தையும் ஆசிரமங்களையும் பாதுகாக்க இந்த கோட்டை கட்டப்பட்டது. பழைய கோயிலை மாற்றுவதற்காக, 1890 களில் பார்கவா சமூகத்தினரால் சியாவானா கோவிலின் மாதிரியாக ஒரு கோட்டை மலையின் பள்ளத்தில் கட்டப்பட்டது.  
அனைத்து படிக்கட்டுகளும் கல் மற்றும் சுண்ணக்கலவையினால் குல்தாஜ்பூர் மற்றும் தானா பக்கங்களில் கட்டப்பட்டுள்ளன.
# தோசி மலை

## கோயில்கள் மற்றும் மத விழாக்கள்

குல்தாஜ்பூர் பக்கத்திலிருந்து மலையின் மேல் பாதியில் சிவ குண்டில் உள்ள கோயில்களைத் தவிர, மலையின் பள்ளப் பகுதியில் பல கோயில்கள் உள்ளன. இவற்றில் சியாவன கோயில், பள்ளத்தில் ஒரு சிவன் கோயில், மலையடிவாரத்தில் ஒரு தேவி கோயில், ராயல் விருந்தினர் மாளிகைக்கு அடுத்த ஒரு இராமர் கோயில் ஆகியவை உள்ளன. சியாவன கோயிலில் கோயிலின் கருவறையில் செகாவதி ஓவியங்கள் உள்ளன. ஒரு அடித்தளத்தை யாத்ரீகர்களுக்கு தர்மசாலையாக (ஓய்வெடுக்கும் இடமாக) பயன்படுத்தப்படுகிறது. மலையின் மற்ற கட்டுமானங்களில் புதுப்பிக்கப்பட்ட சந்திரக்கூப் உள்ளது.  
பல்வேறு விழாக்கள் மற்றும் பிற சிறப்பு நாட்களில் மேளாக்கள் ஏற்பாடு செய்யப்படுகின்றன. *சோம்வதி* அமாவாசை நாளில் பலர் *சரோவர்களில்* புனித குளியலுக்காக *ஒன்றுகூடுகிறார்கள்* . 1890 களில் இருந்த ஒரு வரைபடம், ஜனனா காட்ஸ் என்று அழைக்கப்படும் பெண்களுக்கு தனித்தனி படித்துறைகள் இருந்ததைக் குறிக்கிறது. ஆனால் இப்போது அவை கைவிடப்பட்டுள்ளன.
# கட்டமஞ்சி இராமலிங்க ரெட்டி

**சர் கட்டமஞ்சி இராமலிங்க ரெட்டி** (Sir Cattamanchi Ramalinga Reddy) (பிறப்பு: 1880 டிசம்பர் 10- இறப்பு: 1951 பிப்ரவரி 24) சர் சி. ஆர். ரெட்டி எனவும் பிரபலமாக அறியப்படும் இவர் ஒரு கல்வியாளரும் அரசியல் சிந்தனையாளரும், கட்டுரையாளரும் பொருளாதார கவிஞரும் மற்றும் இலக்கிய விமர்சகருமாவார். இவர் பிராமணரல்லாத இயக்கத்தில் தீவிரமாக இருந்துள்ளார். மேலும் இவர் பிராமணரல்லாத சமூகங்களை ஒன்றிணைக்கும் இயக்கத்திலும் சேர்ந்தார். இவர் தனது படைப்புகளை தெலுங்கு மற்றும் ஆங்கிலத்தில் எழுதியுள்ளார். இவை இந்திய பாரம்பரியத்தின் மீதான இவரது ஆழ்ந்த அன்பையும் இந்த நூல்களில் இவர் கற்றதையும், அத்துடன் இவரது கண்ணோட்டத்தின் நவீனத்துவத்தையும் வெளிப்படுத்துகின்றன.  
ரெட்டி இந்தியாவில் கல்விக் கொள்கையை வடிவமைப்பதில் முக்கியப் பங்கு வகித்த கல்வியாளராவார். நாட்டிற்கு இவர் செய்த சேவையை கௌரவிக்கும் விதமாக பிரித்தன் *நைட்ஹூட்* என்ற விருதை பெற்றவரும் ஆவார்.  
ஆந்திரப் பல்கலைக்கழகத்தின் நிறுவனராகவும் மற்றும் 1926 முதல் 1931 வரை முதல் முறையும், 1936 முதல் 1949 வரை இரண்டாவது முறையும் துணைவேந்தராக பணியாற்றியுள்ளார்.
# கட்டமஞ்சி இராமலிங்க ரெட்டி

## ஆரம்ப கால வாழ்க்கை

ரெட்டி சித்தூர் நகரத்தின் புறநகர்ப் கட்டமஞ்சியில் பிறந்தார். இவர் சுப்ரமண்ய ரெட்டி என்பவரின் இரண்டாவது மகனாவார். இவர் சித்தூரில் ஒரு வாதியாக ஒரு இலாபகரமான சட்ட நடைமுறையை கட்டியெழுப்பினார். மேலும் இவர் உயர்ந்த கொள்கைகள் மற்றும் சரியான நடத்தைக்காக அறியப்பட்டார். ரெட்டி தனது உயர்நிலைப் பள்ளி கல்வியை சித்தூரில் உள்ள பி. சி. ஆர் உயர்நிலைப் பள்ளியில் 1896 இல் முதலிடம் பெற்று முடித்து, 1897 இல் புகழ்பெற்ற சென்னை கிறிஸ்தவ கல்லூரியில் சேர்ந்தார். அக்கல்லூரியில் ரெவ் டாக்டர் மில்லர் முதல்வராக இருந்தார். டாக்டர் ஸ்கின்னர் தத்துவ பேராசிரியராகவும் பேராசிரியர் கெல்லட் ஆங்கில வகுப்புகளையும் எடுத்தார்கள். அவர்கள் அனைவரும் ஒரு மாணவராக ரெட்டியினால் பெரிதும் ஈர்க்கப்பட்டனர். இவரது அறிவுத்திறனை பாராட்டினர். கல்லூரியில் படித்தபோது, தெலுங்கு உதவித்தொகை பெற்றுள்ளார். தெலுங்கு வசனத்தில் 'முசலம்மா மரணம்' என்று ஒரு கதை எழுதியதற்காக இவருக்கு பரிசு கிடைத்தது. இது சில தனித்துவமான அம்சங்களைக் கொண்டிருந்தது. மேலும் இது தெலுங்கு கவிதைத் துறையில் ஒரு புதுமையான முயற்சியாக பார்க்கப்பட்டது. இது பாரம்பரிய பிரபந்தம் பாணியிலிருந்து முற்றிலும் மாறுபட்டது.
# கட்டமஞ்சி இராமலிங்க ரெட்டி

## தொழில்

1901 ஆம் ஆண்டில், ரெட்டி தத்துவம் மற்றும் வரலாற்றில் பல பல்கலைக்கழக பரிசுகளைப் பெற்றார். அதன்பிறகு, இங்கிலாந்தின் கேம்பிரிட்ஜ் பல்கலைக்கழகத்தில் கல்வி கற்க இந்திய அரசு உதவித்தொகை பெற்றார். 1902 இல் கேம்பிரிட்ஜில் உள்ள செயின்ட் ஜான்ஸ் கல்லூரியில் சேர்ந்தார். கேம்பிரிட்ஜ், செயின்ட் ஜான்ஸ் கல்லூரியில் இவரது வாழ்க்கை சென்னை கிறித்துவக் கல்லூரியில் இருந்ததை விட குறைவாகவே இருந்தது. இவர் ஒரு சிறந்த மாணவர் என்பதைத் தவிர, ஒரு சிறந்த பேச்சாளர் மற்றும் விவாதக்காரர் என்று தனது அடையாளத்தை வெளிப்படுத்தினார். இவர் லிபரல் சங்கத்தின் செயலாளராகவும் பின்னர் ஒன்றிய அமைப்பின் துணைத் தலைவராகவும் தேர்ந்தெடுக்கப்பட்டார்.ஒன்றிய அமைப்பில் அந்த அலுவலகத்திற்கு தேர்ந்தெடுக்கப்பட்ட முதல் இந்திய மாணவர் இவராவார். அவர் ஒன்றிய அமைப்பின் துணைத் தலைவராக இருந்தபோது, வருங்கால பொருளாதார நிபுணர் ஜான் மேனார்ட் கெய்ன்ஸ் செயலாளராக இருந்தார். 1905 அக்டோபர் 31, அன்று, கோபால கிருட்டிண கோகலேவை ஒன்றிய அமைப்பில் உரையாற்ற ரெட்டி அழைத்தார். கோகலே கெய்ன்ஸைச் சந்தித்தபோது, அவர் உடனடியாக கெய்ன்ஸின் மேதைத்தனத்தை அடையாளம் கண்டுகொண்டு, "இந்தியாவில் ஆளுநரின் நிர்வாகக் குழுவில் நிதி உறுப்பினராக இருப்பதற்கு நீங்கள் மிகவும் பொருத்தமானவர்" என்று கருத்து தெரிவித்தார்.  
ஐயங்கார் தனது "கட்டுரைகள் மற்றும் முகவரிகள்" புத்தகத்தில், ரெட்டியை ஒரு சிறந்த கல்வியாளர், முதல் தர ஆசிரியர், மனிதநேயவாதி, தைரியமான சிந்தனையாளர் மற்றும் சீர்திருத்தவாதி என்று விவரிக்கிறார். டாக்டர் எஸ். சுப்பிரமணிய ஐயர், எஸ். சீனிவாச ஐயங்கார் மற்றும் டி.வி. சேஷகிரி ஐயர் ஆகியோரின் தலைமையில் மெட்ராஸில் வழங்கப்பட்ட 'பல்கலைக்கழக சீர்திருத்தங்கள்' குறித்த ரெட்டியின் சொற்பொழிவுகள் இந்தியாவில் பல்கலைக்கழக சீர்திருத்தங்களுக்கான தொனியை அமைத்தன . ரெட்டியின் மரணத்தைத் தொடர்ந்து, மைசூர் மகாராஜா ஜெயச்சாமராஜேந்திர வாடியார் நினைவு கூர்ந்தார், "[ரெட்டி] மைசூருக்கு பல்வேறு திறன்களில் சேவை செய்தார், அவற்றில் ஒவ்வொன்றும் வெளிப்படையான திறன், அசாதாரண வைராக்கியம் மற்றும் அசைக்க முடியாத ஆற்றல் ஆகியவற்றால் வகைப்படுத்தப்பட்டன."
# வங்காளதேச- இந்திய எல்லை

உள்நாட்டில் **சர்வதேச எல்லை** ( **ஐபி** ) என்று அழைக்கப்படும் **வங்காளதேச-இந்திய எல்லை**, வங்களாதேசத்திற்கும் இந்தியாவிற்கும் இடையே இயங்கும் ஒரு சர்வதேச எல்லையாகும் , இது வங்களாதேசத்தின் எட்டு பிரிவுகளையும் இந்திய மாநிலங்களின் பிரிவுகளையும் குறிக்கிறது .  
பங்களாதேஷும் இந்தியாவும் பகிர்ந்து கொள்கின்றன. இந்த சர்வதேச எல்லை, அசாமில் 262 (163 மைல்) கி. மீ. , திரிபுராவில் 856கி. மீ(532 மைல்), மிசோரத்தில் 180 கி. மீ (110 மைல்) மேகாலயாவில் , மேற்கு வங்கத்தில் உட்பட உலகின் ஐந்தாவது மிக நீளமான எல்லை ஆகும் மைமென்சிங், குல்னா, ராஜ்ஷாஹி, ரங்க்பூர், சில்ஹெட் மற்றும் சிட்டகாங் ஆகியவற்றின் வங்காளதேசப் பிரிவுகள் இந்த எல்லையில் அமைந்துள்ளன. பல தூண்கள் இரு மாநிலங்களுக்கிடையிலான எல்லையைக் குறிக்கின்றன. சிறிய வரையறுக்கப்பட்ட பகுதிகளில் எல்லையின் இருபுறமும் வேலி அமைக்கப்பட்டுள்ளன. எல்லையை எளிதாக்குவதற்கான நில எல்லை ஒப்பந்தம் 2015, மே மாதம் 7 ஆம் தேதி அன்று இந்தியா மற்றும்வங்காளதேசத்தால் அங்கீகரிக்கப்பட்டது.
# வங்காளதேச- இந்திய எல்லை

## வரலாறு

இந்தியா பிரிக்கப்பட்ட பின்னர் ஆகஸ்ட் 17, 1947 அன்று இந்தியாவிற்கும் பாகிஸ்தானுக்கும் இடையிலான நிர்ணயம் செய்த எல்லைக் கோடாக ராட்க்ளிஃப் கோடு வெளியிடப்பட்டது.. எல்லைக் கமிஷன்களின் தலைவரான கட்டிடக் கலைஞர் சர் சிரில் ராட்கிளிப் என்பவரின் பெயர் இந்த எல்லைக்குச் சூட்டப்பட்ட்து, இவரே 88 மில்லியன் மக்களுடன் பிரதேசத்தை சமமாகப் பிரித்தவர் ஆவார்.
# இந்திய அரசாங்கத்தின் முதன்மை செயலாளர்

**இந்திய அரசாங்கத்தின் முதன்மை செயலாளர்** என்பது இந்திய மாநில அரசில் ஒரு பதவி மற்றும் பணியடுக்கு. இப்பதவியில் அமர்பவர்கள் பொதுவாக இந்திய ஆட்சிப்பணித்துறை அதிகாரியாகவோ அல்லது மூத்த அரசு அதிகாரியாகவோ இருப்பர். முதன்மை செயலாளர் பதவியில் இருக்கும் அதிகாரிகள் மாநில அரசில் பல்வேறு துறைகளின் தலைமை நிர்வாகியாக இருப்பார்கள். இப்பதவி மத்திய அரசின் கூடுதல் செயலாளர் பதவிக்கு இணையானது. இவர்கள் இந்திய (மத்திய) அரசின் இணைச் செயலாளர்களாக நியமிக்கப்படுவதும் உண்டு.
# இந்திய அரசாங்கத்தின் முதன்மை செயலாளர்

## பதவி

### மாநில அரசின் முதன்மை செயலாளர்

மாநில அரசில் முதன்மை செயலாளர் பதவி செயலாளர் பதவிக்கு ஒரு படி மேலாகவும் இணை மற்றும் தலைமைச் செயலாளர் பதவிகளுக்கு ஒரு படி கீழாகவும் பொருத்தப்பட்டுள்ளது. முதன்மை செயலாளர்கள் நியமிக்கப்பட்ட துறையின் தலைமை நிர்வாக அதிகாரியாகப் பணியாற்றுவர்.
# இந்திய அரசாங்கத்தின் முதன்மை செயலாளர்

## பதவி

### பிரதம மந்திரியின் முதன்மை செயலாளர்

பிரதமரின் முதன்மை செயலாளர் என்னும் பதவி, திருமதி இந்திரா காந்தியின் பதவிக்காலத்தின் உருவாக்கப்பட்டது. முதன்மை செயலாளர் பிரதமர் அலுவலகத்தின் தலைவராவார். இப்பதவி அமைச்சரவை செயலாளர் அல்லது மத்திய அரசின் முதன்மை செயலாளர் பதவிக்கு இணையான பதவியாகும். இப்பதவிக்கு இணையான மற்றொரு பதவியாக இணை முதன்மை செயலாளரும் ஒரு சில பிரதர்களால் நியமிக்கப்படுவதுண்டு.
# இந்திய அரசாங்கத்தின் முதன்மை செயலாளர்

## நீதிமன்றம்

ஜம்மு காஷ்மீர் உயர்நீதமன்றத்தில் தலைமை நீதிபதியின் முதன்மை செயலாளர் என்னும் தனித்துவமான பதவி உள்ளது. இப்பதவி மாவட்ட அல்லது அமர்வு நீதிபதி பதவிக்கு இணையானது. இவர் தனது கட்டுப்பாட்டுக்குள் உள்ள நீதித்துறையின் பணியாளர் நியமனம், பதவி உயர்வு, பணியிட மாற்றம் மற்றும் விடுப்பு தொடர்பான பணிகளை கவனிப்பார். அவர் பொது நல வழக்கு மன்றத்தின் செயலாளரும் ஆவார். தலைமை நீதிபதியின் செயலகத்தின் தலைமை அதிகாரியாகவும் முதன்மை செயலாளரே அமர்த்தப்படுவார்.
# இந்திய அரசாங்கத்தின் முதன்மை செயலாளர்

## இதனையும் காண்க

- இந்தியப் பிரதமரின் முதன்மைச் செயளாளர்
# இந்திய அரசாங்கத்தின் முதன்மை செயலாளர்

## வெளியிணைப்புகள்

- பிரதம மந்திரியின் அலுவலர்கள் .
# கற்பனை நிகழ்ச்சி

**கனவுருப்புனைவு நிகழ்ச்சி** (*Fantasy television*) எனப்படுவது தொலைக்காட்சி நிகழ்ச்சி வகைகளில் ஒன்றாகும். இது பெரும்பாலும் மந்திரம், மீயியற்கை, இயற்கைக்கு அப்பாற்பட்ட சக்திகள் அல்லது கற்பனை உலகங்கள் என வடிவமைக்கப்படும். கற்பனை தொலைக்காட்சி நிகழ்ச்சிகள் பெரும்பாலும் புராணக் கதைகள் மற்றும் நாட்டுப்புறக் கதைகளின் கதைகளை அடிப்படையாகக் கொண்டவை, அல்லது பிற ஊடகங்களில் உள்ள கற்பனைக் கதைகளிலிருந்து தழுவி எடுக்கப்படுகின்றன. மற்றும் அறிவியல் புனைகதை மற்றும் திகிலுடன் சார்ந்து எடுக்கப்படுகின்றது.  
தமிழ்த் தொலைக்காட்சியில் பெரும்பாலும் புராணக்கதைகளை சார்ந்தே எடுக்கப்படுகின்றது. உதாரணம்: விஜய் தொலைக்காட்சியில் ஒளிபரப்பான தமிழ்க்கடவுள் முருகன், ஜீ தமிழ் தொலைக்காட்சியில் ஒளிபரப்பான ஸ்ரீ விஷ்ணு தசாவதாரம் போன்ற தொடர்கள் அடங்கும். சன் தொலைக்காட்சியில் ஒளிபரப்பான நந்தினி மற்றும் மாயா தொடர்கள் கற்பனை மற்றும் திகில் தொடராக எடுக்கப்பட்டது. தாழம்பூ என்ற தொடர் கற்பனை காதல் தொடராக விஜய் தொலைக்காட்சியில் ஒளிபரப்பானது.  
சீக்ரட் கார்டன், மாஸ்டர்ஸ் சன், மூண் எம்பிரசிங் தி சன், மை லவ் ஃப்ரம் த ஸ்டார் போன்ற கொரியன் மொழி கற்பனை தொடர்கள் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் 2013 முதல் 2014ஆம் ஆண்டு காலப்பகுதியில் ஒளிபரப்பானது.  
மாவீரன் ஹதீம், நாகினி, சந்தியா, போன்ற ஹிந்தி மொழத் தொடர்கள் தமிழில் மொழிமாற்றம் செய்யப்பட்டு சில தொலைக்காட்ச்சியில் ஒளிபரப்பாகவுள்ளது.
# விளையாட்டு நிகழ்ச்சி

**விளையாட்டு நிகழ்ச்சி** எனப்படுவது தொலைக்காட்சி நிகழ்ச்சி வகைகளில் ஒன்றாகும். இது தொலைக்காட்சி, வானொலி மற்றும் பொது இடங்களில் நடத்தப்படும் ஒரு விதமான போட்டி விளையாட்டு நிகழ்ச்சி ஆகும்.  
தனி நபர் அல்லது அதற்கு மேற்பட்டோர் இரு குழுவாக கலந்து கொண்டு ஒரு குறிப்பிட்ட தொகை பணத்திற்காக பல வித விளையாட்டுகளில் கலந்து கொண்டு அதில் வெற்றி பெற முயற்சிப்பது விளையாட்டு நிகழ்ச்சியின் வகையாகும்.  
2000ஆம் ஆண்டு காலப்பகுதியில் சன் தொலைக்காட்சியில் ஒளிபரப்பான **கோடிஸ்வரன்** என்ற நிகழ்ச்சி முதல் தமிழ் வார்த்தை விளையாட்டு நிகழ்ச்சியாகும். இந்த நிகழ்ச்சியை நடிகர் சரத்குமார் தொகுத்து வழங்க, நடிகை ராதிகா தயாரித்துள்ளார். அதை தொடர்ந்து 2010ஆம் ஆண்டு டீலா நோ டீலா, நீங்களும் வெல்லலாம் ஒரு கோடி, யெஸ் ஓர் நோ, கையில் ஒரு கோடி போன்ற பல நிகழ்ச்சிகள் இதற்குள் அடங்கும்.
# அப்துல் காதிர் பதாயுனி

| module3 =
}}  
**அப்துல் காதிர் பதாயுனி** (*Abd al-Qadir Badayuni*) ( பிறப்பு: 1540 ஆகஸ்ட் 21- இறப்பு: 1605 நவம்பர் 5) - இவர் முகலாயப் பேரரசில் வாழ்ந்த ஒரு வரலாற்றாசிரியராவார். மேலும் இவர் மொழி பெயர்ப்பாளராகவும் இருந்துள்ளார்.  
இந்துக் காவியங்களான இராமாயணம் மற்றும் மகாபாரதம் ஆகியவற்றை இவர் மொழிபெயர்த்துள்ளார். இருப்பினும், ஒரு மரபு வழி முஸ்லீமாக, அக்பரின் சீர்திருத்தங்களையும், இந்துக்களை உயர் பதவிகளுக்கு உயர்த்துவதையும் இவர் கடுமையாக எதிர்த்தார். அபுல்-ஃபசல் இப்னு முபாரக்குடனான போட்டிக்காகவும் இவர் புகழ் பெற்றவராக இருந்துள்ளார்.
# அப்துல் காதிர் பதாயுனி

## வாழ்க்கை

இவர் முலுக் ஷா என்பவரின் மகனாவார். சம்பல் மற்றும் ஆக்ராவில் தனது கல்விப் படிப்பை முடித்துள்ளர். பசாவரில் வாழ்ந்துள்ளார். 1562 ஆம் ஆண்டில் பட்டியாலாவில் இளவரசர் உசைன் கானின் அரசவையில் நுழைவதற்கு முன்னர் இவர் தனது பெயரின் ஊரான பதாயுன் நகருக்குச் சென்றுள்ளார். இவரது பிற்கால ஆய்வுகள் முஸ்லீம் சூபித்துவவாதிகளால் நிர்வகிக்கப்பட்டன. முகலாயப் பேரரசர் அக்பர் இவரை 1574 இல் தனது அரசவையிலுள்ள மத அலுவலகத்திற்கு நியமித்தார். அங்கு இவர் தனது தொழில் வாழ்க்கையின் பெரும்பகுதியைக் கழித்தார்.
# அப்துல் காதிர் பதாயுனி

## முக்கிய படைப்புகள்

பதாயுனியின் குறிப்பிடத்தக்க படைப்பு 1595 இல் இயற்றப்பட்ட *முண்டகாப்-உத்-தவாரிக்* அல்லது *தாரிக்-இ-பதாயுனி* (பதாயுனியின் வரலாறு) என்பதாகும். மூன்று தொகுதிகளாக எழுதப்பட்ட இது இந்திய முஸ்லிம்களின் பொதுவான வரலாறாகும். முதல் தொகுதியில் பாபர் மற்றும் உமாயூன் பற்றிய விவரங்கள் உள்ளது. இரண்டாவது தொகுதியில் 1595 வரையிலான அக்பரின் ஆட்சியைக் குறிக்கிறது. இந்த தொகுதி அக்பரின் நிர்வாக நடவடிக்கைகள், குறிப்பாக மத மற்றும் அவரது நடத்தை பற்றிய வழக்கத்திற்கு மாறாக வெளிப்படையான மற்றும் விமர்சன நோக்கில் உள்ளது. இந்த தொகுதி அக்பர் இறக்கும் வரை மறைத்து வைக்கப்பட்டு பின்னர் ஜஹாங்கிரின் ஆட்சியில் வெளியிடப்பட்டது. மதம் குறித்த அக்பரின் கருத்துக்களின் வளர்ச்சி மற்றும் அவரது மதக் கொள்கை குறித்த சமகால முன்னோக்கை இந்த புத்தகம் தருகிறது. மூன்றாவது தொகுதி முஸ்லீம் மத பிரமுகர்கள், அறிஞர்கள், மருத்துவர்கள் மற்றும் கவிஞர்களின் வாழ்க்கை மற்றும் படைப்புகளை விவரிக்கிறது. இந்த படைப்பின் உரையின் முதல் அச்சிடப்பட்ட பதிப்பு 1865 இல் கொல்கத்தா கல்லூரி பதிப்பகத்தால் வெளியிடப்பட்டது. பின்னர் இந்த படைப்பு ஆங்கிலத்தில் மொழிபெயர்க்கப்பட்டுள்ளது.  
பதாயுனியின் பிற படைப்புகளில் *பஹ்ர்-உல்-அசுமர்*, *கிதாப் அல்-அதீசு* "[முஹம்மதுவின் சொற்கள் அடங்கிய ஒரு புத்தகம்", (தற்போது கிடைக்க வில்லை), *தாரிக்-இ-ஆல்பி* (நூற்றாண்டின் வரலாறு) என்ற நூலில் ஒரு அத்தியாயம், ஹிஜ்ராவின் நூற்றாண்டைக் கொண்டாட அக்பரால் நியமிக்கப்பட்ட ரஷித் அல்-தின் ஹமாதனியின் மற்றும் *நஜாத்-உர்-ரசீத்* மற்றும் ஜமி அல்-தவரிக்கின் சுருக்கமான வரலாறாகும்.
# அப்துல் காதிர் பதாயுனி

## ஹிஜ்ரா

ஹிஜ்ரா என்பது அதாவது "புறப்படுதல்" என்பது இஸ்லாமிய தீர்க்கதரிசி முகம்மது மற்றும் அவரது ஆதரவாளர்கள் மக்காவிலிருந்து யாத்ரிபிக்கு இடம்பெயர்ந்தது அல்லது பயணம் செய்ததை குறிக்கிறது. அவர் பயணம் செய்த இடம் பின்னர் 622 ஆம் ஆண்டில் மதீனா என மறுபெயரிடப்பட்டது. இஸ்லாமிய நாட்காட்டியின் தொடக்கத்தோடு ஹிஜ்ராவும் பெரும்பாலும் அடையாளம் காணப்படுகிறது. இது ஜூலியன் நாட்காட்டியில் 622 ஏப்ரல் 19ஆக அமைக்கப்பட்டது. முதல் ஹிஜ்ரா 615 அல்லது ரஜாப் (செப்டம்பர்-அக்டோபர்) 613 என்று தேதியிடப்பட்டுள்ளது.
# அட்டகா கான்

கான்-இ-கலன் சம்சுத்-தின் முகம்மது கான் அட்டா கான் என்றும் அழைக்கப்படும் சம்சுதீன் முகம்மது அட்டா கான் அரசவையில் ஆலோசகர் அல்லது அமைச்சர் பதவி உட்பட பல முக்கியமான பதவிகளை வகித்துள்ளார். 1561 நவம்பரில் இவர் ஆலோசகராக நியமிக்கப்பட்டார். அட்டகா கான் அக்பரின் பிரியமான செவிலியர்களில் ஒருவரான ஜிஜி அங்காவின் கணவர் ஆவார். 1562 இல் 1562 மே 16 ஆக்ரா கோட்டையில் பார்வையாளர்களின் மண்டபமான திவான்-இ-ஆமில் அமர்ந்திருந்த இவர் ஆதாம் கானால் கொலை செய்யப்பட்டார்.
# அட்டகா கான்

## பின்னணி

கசினியைச் சேர்ந்த ஒரு எளிமையான விவசாயி மிர் யர் முகம்மதுவின் மகன் சம்சுதீன், கம்ரான் மிர்சாவின் இராணுவத்தில் ஒரு சிப்பாயாக வாழ்க்கையைத் தொடங்கினார். ஒரு சமயம் இவர் உமாயூனை கங்கையில் மூழ்கவிடாமல் காப்பாற்றினார். அதற்கு வெகுமதியாக, உயுமாயூன் இவரை தனது தனிப்பட்டப் பணிக்கு அழைத்துச் சென்றார். இவரது மனைவி அக்பரின் வளர்ப்புத் தாய்மார்களில் ஒருவரானார். அவர் வளர்ப்பு தாய் (அனகா) என்றும் அவரது கணவர் சம்சுதீன் வளர்ப்பு தந்தை (அட்டகா) என்றும் நியமிக்கப்பட்டார். இவர் கான் பட்டத்தையும் பெற்றார். அஜீஸ் அக்பரின் வளர்ப்பு அல்லது பால்-சகோதரர் (கோகா) ஆனார்.
# அட்டகா கான்

## இறப்பு

சௌசாத கம்பா அருகே அட்டா கானின் கல்லறை ]]
1561, நவம்பர் மாதம் அக்பரின் விருப்பமான தளபதியான அட்டகா கான், முனிம் கானுக்கு பதிலாக பிரதம அமைச்சராக நியமிக்கப்பட்டார். இவரது நியமனம் அட்டா கானின் தாயார் மகாம் அங்காவை அதிருப்தியடையச் செய்தது. 1562 மே 16 ஆக்ரா கோட்டையில் பார்வையாளர்களின் மண்டபமான திவான்-இ-ஆமில் அமர்ந்திருந்த இவரை ஆதாம் கான் ஒரு கூட்டத்துடன் வந்து கொலை செய்தார். இந்தக் கொலையைக் கேள்விப்பட்டு கோபமடைந்த அக்பர், ஆதாம் கானை கோட்டையின் கோபுரங்களிலிருந்து தள்ளி கொல்ல உத்தரவிட்டார். இந்த முயற்சி ஆதாம் கானின் கால்களை மட்டுமே உடைத்தது, எனவே இன்னும் கோபமடைந்த பேரரசர் இவரை மீண்டும் கீழே தள்ளும்படி உத்தரவிட்டார். இரண்டாவது முயற்சி ஆதாம் கானை உடனடியாகக் கொன்றது. அட்டா கான் இறந்ததை அறிந்த மகாம் அங்கா மனப்பிறழ்ச்சிக் கொண்டு நாற்பது நாளில் இறந்து போனார்.  
அட்டகா கான் இறந்த பிறகு, இவரது கல்லறை முகலாய பேரரசர் அக்பரின் அறிவுறுத்தலின் பேரில், 1566-67 இல் இவரது வளர்ப்பு சகோதரர் மிர்சா அஜீஸ் கோகாவால் கட்டப்பட்டது. இது நிஜாமுதீனின் வடக்கு விளிம்பில் அமைந்துள்ளது. இது 13 ஆம் நூற்றாண்டின் சூஃபி துறவி நிஜாமுதீன் ஆலியாவின் தர்காவுக்கு மிகவும் பிரபலமானது. அதன் கட்டிடக் கலைஞர் புகாராவைச் சேர்ந்த உஸ்தாப் குடா குலி மற்றும் காலிகிராஃபர் பாகி முஹம்மது ஆகியோர், வெள்ளை பளிங்கு அடுக்குகளில் குர்ஆனிய வசனங்களைச் சேர்த்தனர். சிவப்பு மணற்கல் வெளிப்புறச் சுவர்களில் பதிக்கப்பட்டிருந்து. இது இவரது மரண முறையைப் பிரதிபலிக்கும் வகையில் தேர்ந்தெடுக்கப்பட்டிருந்தது. இது இவரை ஒரு தியாகியாக கருதப்பட்டது என முகலாய வரலாற்றாசிரியர் அபுல் பாஸா கூறுகிரார் . கல்லறையின் தெற்கு வாசலில் ஒரு கல்வெட்டு 974 AH (1566-67) இல் முடிக்கப்பட்டதாகக் குறிப்பிடுகிறது. *பூல்-பூலையன்* என்று பிரபலமாக அழைக்கப்படும் இந்த கல்லறை, உள்ளே ஒரு சிக்கலான புதிர்வழிகளுடன் குதுப் மினாரின் வடக்கே அமைந்துள்ள லால் *கோட்டின்* கோபுரங்களில் நிற்கிறது.
# முனிம் கான்

**முனிம் கான்** (Munim Khan) உமாயூன் மற்றும் அக்பர் பேரரசர்களின் கீழ் ஒரு முகலாயத் தளபதியாக இருந்தார். அக்பர் இவரை பிரதம அமைச்சராக நியமித்தபோது இவருக்கு *கான்-இ-கானன்* என்று பெயரிடப்பட்டது. பின்னர் 1564 ஆம் ஆண்டு சுபாதார் (ஆளுநர்) என்ற பெருமையை பெற்றார். பின்னர் 1564 இல் அவர் ஜான்பூரின் சுபாதார் ஆனார். இவர் 1574-1575 காலங்களில் வங்காளம் மற்றும் பீகார் ஆளுநராகவும் பணியாற்றினார்.
# முனிம் கான்

## தோற்றம்

இவரது மூதாதையர்கள் ஆண்டிஜான் (அப்போதைய தைமூரிய பேரரசு இன்றைய உஸ்பெகிஸ்தான் ) பகுதியைச் சேர்ந்தவர்கள் ஆவர். இவரது தந்தை மீரான் பேக் ஆண்டிஜானி என்பராவார்.
# முனிம் கான்

## தாவூத் கான் கர்ரானிக்கு எதிரான பயணம்

வங்காள சுல்தான் தாவூத் கான் கர்ரானியை அடக்க அக்பர் முனிம் கானை அனுப்பினார். முதன் முயற்சியில் முற்றுகையிடத் தவறிய முனிம் கான், பேரரசர் அக்பரின் நேரடி முயற்சியின் கீழ் ஹாஜிபூர் மற்றும் பாட்னாவின் கட்டுப்பாட்டை வெற்றிகரமாக கைப்பற்றினார். பின்னர் முனிம் கான் வங்காளம் மற்றும் பீகார் ஆளுநராக நியமிக்கப்பட்டார். பின்னர் இவர் வங்காளத்தின் தலைநகரான தந்தாவை 1574 செப்டம்பர் 15 அன்று கைப்பற்றினார். 1575 ஆம் ஆண்டு மார்ச் 3 ஆம் தேதி நடைபெற்ற துக்காரோய் போரில், முனிம் கான் ஒரு ஒப்பந்தத்தில் கையெழுத்திடுமாறு தாவூத் ஷாவை கட்டாயப்படுத்தினார். பின்னர் ஒரிசா மட்டுமே தாவூத் ஷாவின் கட்டுப்பாட்டில் விட்டு வைத்திருந்தது. முனிம் கான் தலைநகரை வங்காளத்திலிருந்து தந்தாவின் கௌருக்கு மாற்றினார்.
# முனிம் கான்

## இறப்பு

முனிம் 15 அக்டோபர் 1575 15 அக்டோபர் அன்று தந்தாவில் ஒரு தொற்றுநோயால் இறந்தார். இவரது மரணத்திற்குப் பிறகு, தாவூத் கான் கர்ரானி பின்வாங்கி மீண்டும் கவுரை கைப்பற்றினார்.
# தாவூத் கான் கர்ரானி

**தாவூத் கான் கர்ரானி** (Daud Khan Karrani) (ஆட்சி 1572 &#x2013; 12 ஜூலை 1576) இவர் வங்காள ஆட்சியாளர் சுலைமான் கான் கர்ரானியின் இளைய மகனாவார். இவரது தந்தையின் ஆட்சிக் காலத்தில், 40,000 குதிரைப்படை, 3,600 யானைகள், 140,000 காலாட்படை மற்றும் 200 பீரங்கிகளைக் கொண்ட ஒரு பெரிய இராணுவத்திற்கு இவர் தலைமை வகித்துள்ளார். இன்றைய இந்தியாவின் தென்மேற்குப் பகுதிகளின் மேல் இவர் படையெடுத்துள்ளார்.
# தாவூத் கான் கர்ரானி

## முகலாய-ஆப்கான் போர்

முகலாயப் பேரரசர் அக்பரின் ஆதிக்கத்தின் கீழ் இருப்பதற்கு தாவூத் கான் அதிருப்தி அடைந்தார். எனவே இவர் தில்லி இராணுவத்திற்கு எதிராகப் போராடி வங்காளத்தை தனது கட்டுப்பாட்டில் வைத்துக்கொள்ள முடிவு செய்தார்.
# தாவூத் கான் கர்ரானி

## ஜமானியாவின் படையெடுப்பு

காசிப்பூர் அருகே ஜமானியா மீது தாவூத் படையெடுத்தவுடன் பேரரசர் அக்பர் தாவூத் கானைத் தவிர்த்து வந்தார். வங்காள இராணுவம் ஜமானியா நகரத்தை தரைமட்டமாக்கி அதன் கோட்டையை கைப்பற்றியது. இதைத் தொடர்ந்து, அக்பர் இறுதியாக ஜான்பூரின் ஆளுநர் முனிம கான்னுக்கு தாவூத்திற்கு எதிராக நடவடிக்கை எடுக்க உத்தரவிட்டார். முனிம் கான் தனது நண்பரும் தாவூத்தின் பிரதம மந்திரியுமான இலூதி கானை பாட்னாவில் சந்தித்து போர் தொடுத்தார்.  
போருக்குப் பின்னர் ஏற்பட்ட ஒரு ஒப்பந்தம் அக்பர் மற்ரும் தாவூத் கான் ஆகியோருக்கு மகிழ்ச்சியளிக்கவில்லை. இலூதி கான் பின்னர் தாவூத்தால் கொல்லப்பட்டார்.
# தாவூத் கான் கர்ரானி

## பாட்னா போர்

1573 ஆம் ஆண்டில் முனிம் கான் பீகாரைத் தாக்கினார். தாவூத் பின்வாங்கி பாட்னாவில் தஞ்சம் புகுந்தார். காட்லு லோஹானி, குஜார் கான் கர்ரானி மற்றும் சிறீஹரி ஆகியோரை முகலாய இராணுவத்திற்கு எதிராக தாவூத் அனுப்பினார். முனிம் கான், தோடர் மால் மற்றும் மான்சிங் ஆகியோருடன் ஹாஜிப்பூரில் முதல் தாக்குதலை நடத்தினார். கடுமையான போருக்குப் பிறகு, வங்காளிகள் மற்றும் ஆப்கானியர்கள் வெற்றியின் விளிம்பில் இருந்தனர். இருப்பினும், அக்பர் எதிரியின் இராணுவத்திற்கான உணவுப் பொருட்களின் ஆதாரமாக இருந்த அண்டை கோட்டையான ஹாஜிபூரை கைப்பற்றினார். ஆப்கானியர்களுடன் வங்காளிகளும் பாதிக்கப்பட்டு வங்காளத்திற்கு பின்வாங்கினர். முனிம் கானை பீகார் மற்றும் வங்காள ஆளுநராக நியமித்த பின்னர் அக்பர் தலைநகருக்கு திரும்பினார். அவருக்கு உதவ தோடர் மாலும் அங்கேயே விடப்பட்டார்.
# தாவூத் கான் கர்ரானி

## துக்கராய் போர்

மார்ச் 3, 1575 அன்று துக்கராய் நகரில் முகலாயர்களுக்கும் ஆப்கானியர்களுக்கும் இடையே கடுமையான போர் நடந்தது. இதன் விளைவாக இருவருக்கும் ஒரு சமநிலை ஏற்பட்டது. ஆப்கானியர்கள் ஒரிசாவின் கட்டாக்கிற்கு பின்வாங்கினர். ஆப்கானிஸ்தான் தலைநகரான வங்காளத்த்தின் தாண்டாவை முகலாயர்கள் கைப்பற்றினர். முனிம் கான் வங்காளத்தின் தலைநகரை தாண்டாவிலிருந்து கவுருக்கு மாற்றினார். கட்டாக் ஒப்பந்தத்தில், தாவூத் வங்காளத்தையும் பீகாரையும் முகலாயர்களுக்கு வழங்கினார். அவர் ஒரிசாவை மட்டுமே தனது வசம் வைத்திருந்தார். ஆறு மாதங்களுக்குப் பிறகு ஒரு சண்டை வெடித்தது. முனிம் கான் அக்டோபர் 1575 இல் திடீரென இறந்தார். முகலாய இராணுவம் கிழக்கு வங்கத்திலிருந்து கலபகர் மற்றும் ஈசா கான் ஆகியோரின் எதிர்ப்பால் பின்வாங்க வேண்டிய கட்டாயம் ஏற்பட்டது. கவுரை வெற்றிகரமாக மீண்டும் கைப்பற்ற தவூத் ஒரிசாவிலிருந்து அணிவகுத்துச் சென்றார்.
# தாவூத் கான் கர்ரானி

## ராஜ்மகால் போர்

ராஜ்மகால் போர்  
அக்பர் கான் ஜஹான் குலியின் தலைமையில் கீழ் ஒரு புதிய இராணுவத்தை அனுப்பினார். அவர் தெலியாகரியைக் கைப்பற்றி ராஜ்மகாலை நோக்கி முன்னேறினார். இரு படைகளும் ராஜ்மகால் போர்க்களத்தில் சந்தித்தன. போர் பல நாட்கள் நீடித்தது. அக்பருக்கு சண்டை மிகவும் கடினமாகிவிட்டதால், பீகார் ஆளுநர் முசாபர் கான் துர்பதி மற்றும் பிற தளபதிகள் தன்னுடன் இணையுமாறு கேட்டுக்கொண்டார். மறுபுறம் தாவூத் மற்ற முக்கிய ஆப்கானிய தலைவர்களான ஜுனைத் மற்றும் குட்லு கான் ஆகியோருடன் இருந்தார் 1576 ஜூலை 12 அன்று நடந்த கடுமையான போருக்குப் பிறகு, தாவூத் இறுதியாக தோற்கடிக்கப்பட்டு தூக்கிலிடப்பட்டார்.  
அவரது மரணத்திற்குப் பிறகு வங்காளம் நேரடி முகலாய ஆட்சியின் கீழ் சென்றது. அது மாகாணமாக நிறுவப்பட்டு சுபாதார்களைக் (ஆளுநர்) கொண்டு ஆளப்பட்டு வந்தது.
# ஆண்டிஜன், நகரம்

**ஆண்டிஜன்** (Andijan) என்பது உசுபெக்கிதானில் உள்ள ஒரு நகரமாகும். இது ஆண்டிஜன் பிராந்தியத்தின் நிர்வாக, பொருளாதார மற்றும் கலாச்சார மையமாகவும் திகழ்கிறது. கிர்கிஸ்தானுடனான உஸ்பெகிஸ்தானின் எல்லைக்கு அருகே பெர்கானா பள்ளத்தாக்கின் தென்கிழக்கு விளிம்பில் ஆண்டிஜன் அமைந்துள்ளது.  
பெர்கானா பள்ளத்தாக்கின் பழமையான நகரங்களில் ஆண்டிஜன் ஒன்றாகும். நகரின் சில பகுதிகளில், தொல்பொருள் ஆராய்ச்சியாளர்கள் 7 மற்றும் 8 ஆம் நூற்றாண்டுகளுக்கு முந்தைய பொருட்களைக் கண்டறிந்துள்ளனர். வரலாற்று ரீதியாக, ஆண்டிஜன் பட்டுப் பாதையில் ஒரு முக்கியமான நகரமாக இருந்துள்ளது. இந்த நகரம் பாபரின் பிறப்பிடமாகவும் அறியப்படுகிறது. பாபர்ர் தொடர்ச்சியான பின்னடைவுகளைத் தொடர்ந்து, தெற்காசியாவில் முகலாய வம்சத்திற்கு அடித்தளத்தை அமைப்பதில் வெற்றி பெற்று முதல் முகலாய பேரரசராக ஆனார். 2005 ஆம் ஆண்டில் அரசாங்கப் படைகள் எதிர்ப்பாளர்கள் மீது துப்பாக்கிச் சூடு நடத்தியபோது, ஆண்டிஜன் படுகொலை என்று அழைக்கப்பட்டதில் நூற்றுக்கணக்கானவர்களைக் கொன்றது.  
சோவியத் ஒன்றியத்தின் காலத்தில் ஆண்டிஜன் ஒரு முக்கியமான தொழில்துறை நகரமாக உருவாக்கப்பட்டது. நகரத்தில் உற்பத்தி செய்யப்படும் பொருட்களில் இரசாயனங்கள், உள்நாட்டு உபகரணங்கள், மின்னணுவியல், உணவுப் பொருட்கள், தளவாடங்கள், கலப்பை, விசையியக்கக் குழாய்கள், காலணிகள், விவசாய இயந்திரங்களுக்கான உதிரி பாகங்கள், பல்வேறு பொறியியல் கருவிகள் மற்றும் சக்கர நாற்காலிகள் ஆகியவை அடங்கும் .
# ஆண்டிஜன், நகரம்

## வரலாறு

### பெயர் வரலாறு

நகரத்தின் பெயரின் தோற்றம் நிச்சயமற்றது. 10 ஆம் நூற்றாண்டின் அரபு புவியியலாளர்கள் ஆண்டிஜனை "அந்துகன்," அல்லது "ஆண்டிகன்" என்று குறிப்பிட்டுள்ளனர். பாரம்பரிய விளக்கம் நகரத்தின் பெயரை துருக்கிய பழங்குடி பெயர்களான *ஆண்டி* மற்றும் *ஆடோக்* / *ஆசோக் ஆகியவற்றுடன் இணைக்கிறது* .
# ஆண்டிஜன், நகரம்

## வரலாறு

### ஆரம்ப மற்றும் சமீபத்திய வரலாறு

பெர்கானா பள்ளத்தாக்கின் பழமையான நகரங்களில் ஆண்டிஜனும் ஒன்றாகும். கி.மு. நான்காம் மற்றும் ஐந்தாம் நூற்றாண்டுகளின் செழிப்பான மற்றும் அடர்த்தியான மக்கள்தொகை கொண்ட 70 க்கும் மேற்பட்ட நகரங்களைக் கொண்ட தாவன் (பார்கானா) மாநிலத்தின் தலைநகரான எர்சியின் இடிபாடுகள் உள்ள நகரமாகும். நகரின் சில பகுதிகளில், தொல்பொருள் ஆராய்ச்சியாளர்கள் 7 மற்றும் 8 ஆம் நூற்றாண்டுகளுக்கு முந்தைய பொருட்களைக் கண்டறிந்துள்ளனர். வரலாற்று ரீதியாக, ஆண்டிஜன் பட்டுப் பாதையில் ஒரு முக்கியமான நகரமாக இருந்துள்ளது.  
இந்த நகரம் பாபரின் பிறப்பிடமாக அறியப்படுகிறது. அவர் தொடர்ச்சியான பின்னடைவுகளைத் தொடர்ந்து, முகலாய வம்சத்திற்கு அடித்தளம் அமைப்பதில் வெற்றிபெற்று முதல் முகலாய பேரரசராக ஆனார்.  
18 ஆம் நூற்றாண்டில் கோகாண்டின் கானேட் உருவாக்கப்பட்ட பின்னர், தலைநகரம் ஆண்டிஜனிலிருந்து கோகாண்டிற்கு மாற்றப்பட்டது. 19 ஆம் நூற்றாண்டின் நடுப்பகுதியில், உருசிய பேரரசு இன்றைய மத்திய ஆசியாவின் பகுதியை ஆக்கிரமிக்கத் தொடங்கியது. 1876 ஆம் ஆண்டில், உருசியர்கள் கோகாண்டின் கானேட் மற்றும் ஆண்டிஜன் நகரத்தை கைப்பற்றினர்.  
1898 ஆம் ஆண்டின் ஆண்டிஜன் எழுச்சியின் மையமாகவும், முக்கிய இடமாகவும் ஆண்டிஜன் இருந்தது, இதில் சூபி மதத் தலைவர் மதாலி இசானின் ஆதரவாளர்கள் நகரத்தில் உள்ள உருசிய படையினர் தங்கும் இடத்தைத் தாக்கி, 22 பேரைக் கொன்றனர். மேலும் 16லிருந்து 20 பேர் வரை காயமடைந்தனர். இதற்கு பதிலடி கொடுக்கும் விதமாக, இதில் பங்கேற்றவர்களில் 18 பேர் தூக்கிலிடப்பட்டனர். மேலும் 360 பேர் நாடு கடத்தப்பட்டனர்.  
1902 டிசம்பர் 16,அ ன்று, கடுமையான பூகம்பத்தால் நகரத்தின் பெரும்பகுதி தரைபட்டமானது.இதனால் பிராந்தியத்தில் 30,000 வீடுகள் அழிந்தன. மேலும் ,500 குடியிருப்பாளர்கள் இறந்துபோயினர். 1917 இல் ஆண்டிஜாில் சோவியத் ஆட்சி நிறுவப்பட்ட பின்னர், இந்த நகரம் விரைவாக உசுபெக் சோவியத் சோசலிச குடியரசில் ஒரு முக்கியமான தொழில்துறை நகரமாக மாறியது.
# அச்சாபல் தோட்டங்கள்

**அச்சாபல் தோட்டங்கள்** (Achabal Gardens) , ("இளவரசர்களின் இடங்கள்") என்பது இந்தியாவின் காஷ்மீர் பள்ளத்தாக்கின் அனந்த்நாக் மாவட்டத்தின் அச்சாபல் நகரில் தென்கிழக்கு முனையில் அமைந்துள்ள ஒரு சிறிய முகலாய தோட்டமாகும் . இமயமலை மலைகள் அருகே அமைந்துள்ள இந்த தளம் முன்பு "அக்சாவாலா" என்று அழைக்கப்படும் இந்துக்களின் புனித இடமாக இருந்திருக்கலாம்.
# அச்சாபல் தோட்டங்கள்

## பின்னணி

இது கி.பி 1620 இல் முகலாய பேரரசின் பேரரசர் ஜஹாங்கிரின் மனைவி நூர் ஜஹானால் கட்டப்பட்டது, "மொகலாயர்கள் அனைவரையும் விட மிகப் பெரிய தோட்ட ஆர்வலர்கள்" என்று அழைக்கப்பட்டனர்”. இந்த தோட்டம் குலாப் சிங் அவர்களால் சிறிய அளவில் புனரமைக்கப்பட்டது. இப்போது அது ஒரு பொது தோட்டமாக உள்ளது. தோட்டத்தின் ஒரு முக்கிய அம்சம் அதிலுள்ள நீர்வீழ்ச்சி ஆகும். அது ஒரு குளத்தில் நுழையும் வண்ணம் வடிவமைக்கபட்டுள்ளது.  
இது 1620 இல் கட்டப்பட்டது. பின்னர் ஷாஜகானின் மகள் ஜஹனாரா பேகம் என்பவரால் 1634-1640 க்கு இடையில் மறுவடிவமைக்கப்பட்டுள்ளது. இந்த தோட்டம் அதன் நீருக்காக அறியப்பட்டது. மேலும் அதன் வடிவமைப்பு பாரம்பரிய பாரசீக சார் பாக்கின் (நான்கு தோட்டங்கள்) தழுவலாகும். சார் பாக் தோட்டம் மது, தேன், பால் மற்றும் நீர் ஆகிய நான்கு ஆறுகளைக் கொண்டுள்ளது என்பது அத்தோட்டம் பற்றிய குர்ஆனிய விளக்கமாகும். பாரம்பரிய சார் பாக் போலவே இத்தோட்டமும் அதனை மாதிரியாகக் கொண்டு வடிவமைக்கப்பட்டிருந்தது. அதன் மையத்தில் நீர் ஆதாரமும், நான்கு நீரோடைகளும் தோட்டத்தை நான்கு பகுதிகளாகப் பிரிக்கின்றன.  
இந்த இடம் அதன் வசந்த காலத்திற்காகவும் குறிப்பிடப்பட்டுள்ளது. இது காஷ்மீரில் மிகச் சிறந்ததாகவும், பிரிங்கி ஆற்றின் ஒரு பகுதியின் மறு தோற்றமாகவும் கருதப்படுகிறது. அதன் நீர் திடீரென ஒரு மலையின் அடியில் ஒரு பெரிய பிளவு வழியாக மறைந்து பிராங் பர்கானாவிலுள்ள வாணி திவால்கம் கிராமத்தில் நுழைகிறது. இதைச் சோதிக்கும் பொருட்டு, அதன் நீர் மறைந்துபோன ஒரு இடத்தில் பிரிங்கி ஆற்றில் சிறிதளவு வைக்கோல் வீசப்பட்டதாகவும், வாணி திவல்காமில் அச்சாபல் நீரூற்றில் இருந்து அந்த வைக்கோல் வெளியே வந்ததாகவும் கூறப்படுகிறது. தியோடர் மரங்களால் அடர்த்தியாக மூடப்பட்டிருக்கும் சிறிய இடத்தின் அடிவாரத்திற்கு அருகிலுள்ள பல இடங்களிலிருந்து நீரூற்றின் நீர் வெளியேறுகிறது மற்றும் ஓரிடத்தில் அது ஒரு மனிதனின் உடலைப் போன்றிருக்கும் ஒரு பெரிய சாய்ந்த பிளவிலிருந்து வெளியேறி ஒரு அடி விட்டமும், 18 அங்குல உயரமுள்ள ஒரு தொகுதியை உருவாக்குகிறது.  
மற்ற காஷ்மீர் தோட்டங்களைப் போலவே, அச்சாபலும் ஒரு மலைப்பாதையில் அமைந்துள்ளது. அதன் நீர் ஆதாரம் மலைமேல் உள்ளது. சதுரமான தோட்டத்தின் பாரம்பரிய மையத்திலிருந்து தோட்டத்தின் மிக உயர்ந்த இடத்திற்கு நீர் ஆதாரம் மாற்றப்பட்டதால், வழக்கமான சார் பாக் வடிவமைப்பை தளத்தின் நிலப்பரப்புக்கு ஏற்றவாறு மாற்ற வேண்டியிருந்தது. இந்த முறையில், ஒரு மைய நீரோடை அமைக்கப்பட்டது. மற்ற நீரோடைகள் குறைக்கப்பட்டன அல்லது வடிவமைப்பிலிருந்து அகற்றப்பட்டன.  
சிதைவுகளில் விழுந்த பின்னர், தோட்டம் சிறிய அளவில் குலாப் சிங் (ஜம்மு-காஷ்மீரின் மகாராஜா 1790 களின் பிற்பகுதியிலிருந்து 1857 வரை) அவர்களால் மீட்டெடுக்கப்பட்டது. இன்று, அச்சாபல் ஒரு பொதுத் தோட்டமாகும், அதன் அசல் வடிவத்தை விட தற்பொழுது சற்றே சிறியதாக காணபடுகிறது.
# பி. எஸ். எம். சார்லசு

**பி. எஸ். எம். சார்லசு** (*P. S. M. Charles*) என அழைக்கப்படும் **பியென்சியா சரோஜினிதேவி மன்மதராஜா சார்ள்ஸ்** (*Piencia Sarojinidevy Manmatharajah Charles*) இலங்கைப் பொதுத்துறை அலுவலரும், வட மாகாணத்தின் முன்னாள் ஆளுநரும் ஆவார்.
# பி. எஸ். எம். சார்லசு

## வாழ்க்கைக் குறிப்பு

யாழ்ப்பாணம், இளவாலையில் பத்தாவத்தை என்ற கிராமத்தில் கத்தோலிக்கக் குடும்பம் ஒன்றில் பிறந்த பி. எஸ். எம். சார்லசின் தந்தை ஒரு பாடசாலை அதிபர் ஆவார். யாழ்ப்பாணப் பல்கலைக்கழகத்தில் படித்துப் பட்டம் பெற்ற இவர் 1985 இல் ஆசிரிய சேவையில் இணைந்தார்.